b'\n_START_ARTICLE_\nLED\n_START_PARAGRAPH_\nSa larangan ng elektronika, ang LED o light-emitting diode (salitang Ingles, maaring tawagin sa wikang Tagalog bilang duhandas na nagsasaboy ng liwanag o diyodong nagsasaboy ng liwanag) ay isang uri ilaw at duhandas na semikonduktor o malasaluyang lumilikha ng liwanag kapag ang saloy ng dagitab (daloy ng kuryente) ay inakwa sa paharap na direksiyon ng kasangkapang ito, katulad ng sa payak na sirkit ng LED (salikop ng LED). Isang anyo ng elektroluminisensiya (pagliliwanag na elektroniko) ang epekto nito kung saan lumalabas ang liwanag na inkoherente at may makitid na ispektrum mula sa dugtungan p-n. Malawakang ginagamit ang mga LED bilang mga ilaw na panghudyat (indikador) sa mga kagamitang elektroniko at higit na lumalaganap na rin sa mga nangangailangan ng mas maraming enerhiyang katulad ng mga flashlight at pang-ilaw sa mga pook. Karaniwang isang maliit na bagay na pinagmumulan ng liwanag (mababa sa 1\xc2\xa0mm\xc2\xb2), kadalasang may dinaragdag na optiks o optiko sa tsip upang mahugisan ang padron ng radyasyon at makatulong sa repleksiyon . Umaayon ang kulay ng sinasaboy na liwanag sa kayarian at kalagayan ng ginamit na malasaluyang materyal, at maaaring inprared (inprapula), nakikitang ispektro, o ultabiyoleta (ultralila). Bukod sa pagbibigay ng liwanag, kabilang sa mga interesanteng gamit sa mga duhandas na ito ang mga ultralilang LED para sa isterilisasyon (paglilinis) at disimpeksiyon (pagtatanggal ng mikrobyo) ng tubig at mga kasangkapan, at bilang mga pampagpapalaking liwanag upang mapainam ang potosintesis sa mga halaman.'